Hun ble nederlandsk mester på 100 meter og lengdehopp i slutten av juli. Hun løp 100 meter på 11,10. og i lengde satte hun ny nederlandsk rekord med 6,78 meter. Hun bestemte seg i midten av juli for å kun satse på sprintøvelser under EM i friidrett 2014, og i EM vant hun både 100 og 200 meter. På 200 meter senket hun sin egen nasjonale rekord til 22,03 sekunder, dette var også årsbeste i verden. Hun ble dermed den første kvinnelige utøveren siden 2006 (Kim Gevaert) som vant både 100 og 200 meter i samme EM.